02/08/2019 | Administración LocalMunicipal
Rianxo
Secretaría
Asignacións aos grupos

ANUNCIO Que o Pleno da Corporación do Concello de Rianxo, en sesión organizativa do xoves 18 de xullo de 2019, aprobou o seguinte ACORDO: 10. PROPOSTA ASIGNACIÓNS AOS GRUPOS. PRIMEIRO Establecer, como compoñente fixo da dotación económica aos grupos políticos municipais, a cantidade de 100,00 €/mensuais. SEGUNDO Establecer, como compoñente variable da dotación económica aos grupos políticos municipais, outra cantidade igual (35 €/mensuais), multiplicada polo número de membros que o integran. As asignacións económicas pagaranse por trimestres naturais vencidos dentro do primeiro mes seguinte ao vencemento. No caso de que por motivo da data de adopción deste acordo non corresponda a dotación económica por mes completo ratearase por días. Cada un dos grupos políticos constituídos polos membros do Pleno a efectos de su actuación corporativa, deberán levar unha contabilidade específica da asignación económica anual, con separación de ingresos recibidos e gastos efectuados e soportados na oportuna documentación acreditativa que cumpra os requisitos formais esixidos polas normas mercantís e fiscais, que será posta a disposición do Pleno sempre que este órgano a solicite, en aplicación do sinalado no parágrafo 5 do artigo 73.3 da Lei 7/1985, do 2 de abril, reguladora das Bases do réxime local. TERCEIRO Este acordo ten eficacia dende o día seguinte a súa adopción, sen esperar á entrada en vigor da necesaria modificación das bases de execución do orzamento. CUARTO Aprobar a modificación das Bases de execución do Orzamento 2019, que quedaría como segue: “BASE 25.ª: DOTACIÓN ECONÓMICA A GRUPOS POLÍTICOS MUNICIPAIS.2.º) Os grupos políticos municipais terán dereito a unha dotación económica de 100,00 € mensuais, á que deberá engadírselle outra cantidade de 35€/mensuais multiplicada polo número de membros que o integran. No caso de que por motivo da data de adopción deste acordo non corresponda a dotación económica por mes completo ratearase por días”. Cada un dos grupos políticos constituídos polos membros do Pleno a efectos de su actuación corporativa, deberán levar unha contabilidade específica da asignación económica anual, con separación de ingresos recibidos e gastos efectuados e soportados na oportuna documentación acreditativa que cumpra os requisitos formais esixidos polas normas mercantís e fiscais, que será posta a disposición do Pleno sempre que este órgano a solicite, en aplicación do sinalado no parágrafo 5 do artigo 73.3 da Lei 7/1985, do 2 de abril, reguladora das Bases do réxime local. QUINTO Que continúe a tramitación do expediente con inmediata exposición ó público, a efectos de reclamacións, en forma regulamentaria. SEXTO Que no suposto de non presentarse reclamacións contra este acordo, considerarase definitivamente aprobada a modificación de BEO, debendo cumprirse, en ámbolos dous trámites, a publicación no Boletín Oficial da Provincia e no taboleiro de anuncios do Concello. SÉTIMO Que se remita copia da referida modificación das Bases de Execución do Orzamento á Administración do Estado e á Comunidade Autónoma. Rianxo, martes 30 de xullo de 2019. O alcalde, Adolfo Muíños Sánchez